Omnibus sancte ecclesie filiis tam futuris quam presentibus notificamus quod Martinus, nepos Rodulfi Martini, laudante matre sua Petronilla et fratribus suis Guillelmo et Bernardo et Petro Brachet, consobrino ejus, et matre ejusdem Petri, laudante etiam Hugone, preposito de Chavinniaco, dedit Deo et sancte Marie de Firmitate et monachis ibi in perpetuum Deo servientibus quicquid habebat infra territorium de la Valetta et quandam partem de Monte Lupino et quicquid juris sibi contingebat in eodem territo de Monte Lupino. Hujus rei testes: Lambertus, capellanus Sancti Benigni, Petrus, capellanus Castelli Novi, Petrus de Et, Petrus de Dardun et Baronez.